**VOLVO EC220EL lánctalpas kotrógép, roppantó ollóval és bontókalapáccsal felszerelten beszerzése a Visz-Fuvar Kft-nél**

***Vállalkozásunk 2020. évben a Gazdaságfejlesztési és Innovációs Operatív Program „A mikro-, kis- és középvállalkozások modern üzleti és termelési kihívásokhoz való alkalmazkodását segítő fejlesztések támogatása” című felhívására pályázatot nyújtott be, melynek keretében 30 500 000 Ft összegű támogatásban részesült.***

Cégünk 1997-ben kezdte működését Vi-Gépszolg Kft. néven. A 2000-ben történt névváltoztatás óta VISZ-FUVAR Kft. a cég neve. A vállalkozás 100%-ban magyar magánszemélyek, Vinczéné Szabó Erzsébet és Vincze József tulajdonában van, akik a cég képviseletére jogosult ügyvezetők. A tevékenységi kör kezdetben közúti teherszállítás, épületbontás, komplex gépi földmunkavégzésre terjedt ki. A cég történeti előrehaladásával párhuzamosan bővült a tevékenységi kör is.

**A fejlesztés bemutatása:**

A vállalkozás a projekt keretében egy olyan VOLVO EC220EL lánctalpas kotrógépet szerzett be, amivel a legnehezebb terepkörülmények között is tud földmunkát végezni, valamint az épületek bontásánál 5,7 méter rakodási magassággal a bontó és roppantó szerkezetével a 600 mm-es lánctalplemez szélességgel a legnagyobb épületek bontásához is alkalmazható. A gazdaság célja ma már nemcsak új épületek, területek bevonása, hanem a meglévők visszabontása és a területen új épületek építése. A vállalkozás tulajdonosai elkötelezett hívei az építőanyag, építési anyag újrahasznosításának. A gép feladata kettős: nagy hatékonyságú kotró és rakodómunka nehéz terepi körülmények között, valamint speciális épület és útbontási feladatok elvégzése annak érdekében, hogy minél nagyobb arányban újrahasznosított anyagvisszanyerés történjen.

A beszerzés eredményeként 8-10 órás munkaidőben 10 0000 Ft-os óradíjjal kalkulálva, évi 20-28 millió Ft közvetlen díjbevétel, de mivel a gépmunkához, a szállítási, logisztikai és hulladék újrahasznosítási feladat, mint multiplikáció is kapcsolódik, 100 millió Ft-os többletárbevételt generál a cégnél. Eddig is kiemelkedő eredményességgel működött a cég, de most a „láncfeladat” elvégzésével egy cégcsoporton belül marad a teljes munkafázis. A létszám megőrzése mellett a projekt 2 fő munkavállaló felvételét indukálta.

A projekt a Széchenyi 2020 program keretében valósult meg.

**A projekt adatai:**

* a kedvezményezett neve: **VISZ-FUVAR Kft.**
* a projekt címe: VOLVO EC220EL lánctalpas kotrógép, roppantó ollóval

és bontókalapáccsal felszerelten beszerzése

a Visz-Fuvar Kft-nél

* a szerződött támogatás összege: 30 500 000 Ft
* projekt azonosító száma: GINOP-1.2.8-20-2020-03078